text: পাহাড় কেটে মাটি বিক্রি বন্ধে প্রশাসনের অভিযান, মাটি ভর্তি ডাম্পার আটক - parbattanews
  আপডেট: ২০২০-০১-০৬ ২২:০৪:১৪
  উখিয়া উপজেলার প্রতিটি ইউনিয়নে পাহাড় কেটে মাটি বিক্রি অব্যাহত রয়েছে। বিশেষ করে রাজাপালং ইউনিয়নের হরিণমারা এবং মধুরছড়া এলাকায় মাটি বিক্রির হিড়িক পড়েছে। স্থানীয় লোকজনের অভিযোগের ভিত্তিতে সোমবার দুপুরে উপজেলো নির্বাহী কর্মকর্তা মো. নিকারুজ্জামান চৌধুরী হরিণমারা এলাকা থেকে মাটি ভর্তি একটি ডাম্পার হাতে নাতে আটক করে থানায় নিয়ে এসেছে।
  সূত্রে জানা গেছে রাজাপালং ইউনিয়নের হরিণমারা এলাকায় কতিপয় প্রভাবশালী লোকজন দিন দুপুরে পাহাড় কেটে মাটি বিক্রি করে আসছিল দীর্ঘদিন থেকে। প্রশাসন অনেক অভিযান চালিয়ে মাটি ভর্তি ডাম্পার এবং বালি ভর্তি ট্রাক আটক করলেও তারা বন্ধ করে এই অপকর্ম। গত ২ বছরে অন্তত শতাধিক সু-উচ্চ পাহাড় চোখের সামনে হারিয়ে গেছে বলে জানিয়েছেন হরিণমারা এলাকার বয়োবৃদ্ধ জাফর আলম।
  উখিয়া উপজেলা নির্বাহী কর্মকর্তা মো. নিকারুজ্জামান চৌধুরী বলেন, এক শ্রেণীর লোকজন অধিক ইনকামের আশায় সরকারি বনভূমির পাহাড় কেটে মাটি বিক্রি করে আসছিল, এমন অভিযোগের ভিত্তিতে সোমবার অভিযান চালিয়ে পাহাড়ের মাটি ভর্তি একটি ডাম্পার আটক করে থানায় নিয়ে আসা হয়েছে।এখন থেকে এই অভিযান অব্যাহত থাকবে বলে তিনি জানিয়েছেন।